অনেক হতাশার মাঝেও এই সিরিজে একটি মাইলফলক ছুঁয়েছেন সাকিব আল হাসান। সবচেয়ে কম ম্যাচ খেলে ওয়ানডে ক্রিকেটে দুইশো উইকেট ও পাঁচ হাজার রান করার কৃতিত্ব এখন তার। এই বিশ্বরেকর্ড গড়তে টাইগার অলরাউন্ডার ম্যাচ খেলেছেন ১৭৮টি। দুইশো উইকেট আগেই পেয়েছেন, এবার সিরিজের প্রথম ম্যাচে পূরণ করেন ব্যক্তিগত পাঁচ হাজার ওয়ানডে রান। এই মাইলফলকে পৌঁছতে জ্যাক ক্যালিসের লেগেছিল ২২১ ম্যাচ। সনথ জয়াসুরিয়ার ২৩৫ ও শহীদ আফ্রিদির ২৩৯ ও আব্দুল রাজ্জাকের ২৫৮ ম্যাচ। একই সাথে তামিম ইকবালের পর বাংলাদেশের দ্বিতীয় ব্যাটসম্যান হিসেবে সাকিব ছুঁলেন পাঁচ হাজার ওয়ানডে রান।